LIETUVOS RESPUBLIKOS SVEIKATOS APSAUGOS MINISTRO

Į S A K Y M A S

DĖL LIETUVOS RESPUBLIKOS SVEIKATOS APSAUGOS MINISTRO 2008 M. LAPKRIČIO 19 D. ĮSAKYMO Nr. V-1125 „DĖL PROJEKTŲ FINANSAVIMO SĄLYGŲ APRAŠO PAGAL 2007–2013 METŲ SANGLAUDOS SKATINIMO VEIKSMŲ PROGRAMOS PRIEMONĘ Nr. VP3-2.1-SAM-10-V „AMBULATORINIŲ, PALAIKOMOJO GYDYMO IR SLAUGOS PASLAUGŲ PLĖTRA BEI STACIONARINIŲ PASLAUGŲ OPTIMIZAVIMAS“ PATVIRTINIMO“ PAKEITIMO

2012 m. vasario 27 d. Nr. V-156

Vilnius

Vadovaudamasis Projektų administravimo ir finansavimo taisyklių, patvirtintų Lietuvos Respublikos Vyriausybės 2007 m. gruodžio 19 d. nutarimu Nr. 1443 (Žin., 2008, Nr. 4-132), 29.1 punktu ir atsižvelgdamas į 2011 m. liepos 28 d. atlikto Sveikatos sistemos pertvarkos poveikio 2007–2013 m. ES struktūrinei paramai vertinimo rekomendacijas,

p a k e i č i u Projektų finansavimo sąlygų aprašą pagal 2007–2013 metų Sanglaudos skatinimo veiksmų programos priemonę Nr. VP3-2.1-SAM-10-V „Ambulatorinių, palaikomojo gydymo ir slaugos paslaugų plėtra bei stacionarinių paslaugų optimizavimas“, patvirtintą Lietuvos Respublikos sveikatos apsaugos ministro 2008 m. lapkričio 19 d. įsakymu Nr. V-1125 „Dėl Projektų finansavimo sąlygų aprašo pagal 2007–2013 metų Sanglaudos skatinimo veiksmų programos priemonę Nr. VP3-2.1-SAM-10-V „Ambulatorinių, palaikomojo gydymo ir slaugos paslaugų plėtra bei stacionarinių paslaugų optimizavimas“ (Žin., 2008, Nr. 141-5581; 2009, Nr. 105-4385; 2011, Nr. 9-402):

1. Išdėstau 8 punktą taip:

„8. Bendra priemonei įgyvendinti skirta lėšų suma, nustatyta SSVP priede, – 333 390 636,00 Lt, iš jų 280 727 039,00 Lt – Europos regioninės plėtros fondo lėšos, 52 663 597 Lt – valstybės biudžeto lėšos.“

2. Įrašau 4 priedo 1 eilutės skiltyje „Laikas“ vietoj žodžių ir skaičių „iki kiekvienų metų sausio 20 d.“ žodžius ir skaičius „po projekto užbaigimo ne vėliau kaip per 30 kalendorinių dienų pasibaigus kalendoriniams metams“.

SVEIKATOS APSAUGOS MINISTRAS	RAIMONDAS ŠUKYS